New Horizons weer ‘wakker’ | Maroela Media
Mans gevonnis oor Matie-student se moord
Gedagte vir die dag: Seisoene
ToekomsVenster: Laat jou lig skyn
New Horizons weer ‘wakker’
New Horizons (Foto: Nasa)
New Horizons, die Nasatuig wat Pluto en sy mane verken het en daarna in ŉ “winterslaap” geplaas is, is weer uit dié winterslaap.
Die webwerf Astronomy berig dié tuig is net tydelik uit die winterslaap “wakker gemaak” sodat die instrumente getoets kan word. New Horizons sal op 22 Desember weer in hibernasie geplaas word, en dan drie maande voor dit sy volgende bestemming bereik, weer wakker gemaak word.
Dit volg nadat die tuig op 7 April in ŉ winterslaap geplaas is om “krag te spaar” terwyl hy besig is met sy Nasa-missie. Verskeie tuie word in so ŉ winterslaap geplaas omdat dit die bedryfskoste van die missie verminder. Die slytasie van instrumentasie en rekenaarstelsels aan boord word sodoende ook drasties verminder.
New Horizons het voor dié winterslaap op 7 April sonder enige onderbrekings aan die Nasa-missie gewerk. New Horizons is onderweg na ’n voorwerp in die Kuipergordel, bekend as 2014 MU69. Hy sal sy volgende bestemming op Nuwejaarsdag 2019 bereik. Daar sal eers dan vasgestel kan word of 2014 MU69 ’n enkele voorwerp is, of twee voorwerpe wat om mekaar wentel.
2014 MU69 is 6,5 miljard kilometer van die aarde af.
‘Bonsende’ landingstuig gaan Pluto verken
Sonstorm: TV, internet en selfone dalk geraak
Krieket: Suid-Afrika beklink die eendagreeks teen Australië
Joodse matrikulant: ‘Ek wil nie sy lewe verwoes nie’
Nuwe pad tussen Mosambiek en KZN geopen
Woede ná motoris gansies opsetlik doodry
Hele bruidstoet van 15 motors beboet